NaiveNeuron/SloPal huggingface dataset:
Krajniak, Milan, poslanec NR SR (2018-02-14):
Dámy a páni, ja len na vysvetlenie pre pána poslanca Mihála, aby nedošlo k nedorozumeniu. Práveže, iba aby ste boli informovaný, že tie odbory si v tom FM Slovenská v Seredi robia svoju prácu veľmi dobre. Naozaj organizujú protes... A ja som sa zúčastnil vlastne odborárskeho protestu a tie informácie, samozrejme, mám aj od normálnych zamestnancov, ale väčšinu z nich mám práve od odborárov v tejto fabrike, ktorí, aby nedošlo k nedorozumeniu, keďže ste vyzývali, že odborári si majú robiť svoju prácu. Vo všeobecnosti chápem a platí to, ale tuto, si myslím, že ju robia veľmi zodpovedne, iba aby nedošlo k nedorozumeniu.
Hrušovský, Pavol, predseda NR SR (2012-02-03):
Hlasujeme, páni poslanci, o návrhu, ktorý za skupinu poslancov predložil pán poslanec Kollár. Kľud, páni poslanci. (Hlasovanie.) 147 prítomných, 78 za návrh, 1 proti, 66 sa zdržalo, 2 nehlasovali. Návrh sme schválili. Pani spoločná spravodajkyňa.
Bugár, Béla, podpredseda NR SR (2019-09-10):
Otváram rozpravu v rámci tohto čítania. Pýtam sa, či sa hlási do rozpravy niekto. Nikto. Vyhlasujem rozpravu za skončenú. Záverečné hlasovanie.
Susko, Boris, poslanec NR SR (2021-12-14):
Ďakujem pekne za slovo. No vzhľadom k tomu alebo teda okrem toho, že ide o prílepok ako taký, pretože sa to vôbec netýka zákona o elektronických komunikáciách, je to prilepené k tomuto zákonu, čo teda som zvedavý, ako na to zareaguje aj pani prezidentka, tak mám za to, že nemôže jedno ustanovenie zákona, aj keď je to samostatný článok, nadobudnúť účinnosť skôr ako zákon ako celok. Ale môžem sa mýliť.
Uhrík, Milan, poslanec NR SR (2017-09-07):
Pán poslanec Matovič, ja nechápem vašej motivácii, prečo sa snažíte dohovárať do duše SNS, veď predsa je aj vo vašom záujme, aj v našom, aby sa SNS-ka vyfarbila konečne pre ľuďmi, ukázala svoju pravú tvár a presne toto robia. Toto robia tí voliči, dokonca aj radoví členovia Slovenskej národnej strany to vidia, vedeniu SNS-ky to nedokážu odpustiť. Čiže ja si myslím, že najlepšie, čo v danej situácii je, čo môžme spraviť všetci, je nechať SNS-ku nech sa zožerie zvnútra a pekne sa na nich pozerať, ako sa potopia. Andrej Danko je často obviňovaný z toho, že hovorí chaoticky, ale podľa mňa on ani nehovorí chaoticky, on proste to normálne tak myslí, tak ako to hovorí, a to isté aj robí v živote. Ďakujem.
Bugár, Béla, podpredseda NR SR (2017-10-10):
Pán poslanec Marosz.
D. Jarjabek, poslanec: (2008-11-06):
Ďalej návrh zákona umožňuje udeľovať štátne vyznamenanie a iné vyznamenania, v tomto prípade ale iné vyznamenania rieši a budú upravovať osobitné zákony. Ďalej ako štátne vyznamenania sa zachovávajú doterajšie rady. No a po štvrté. Navrhuje sa udeľovať rady okrem Radu Bieleho dvojkríža kríže a Medailu prezidenta Slovenskej republiky, ktorá je istým nóvum v tejto oblasti. Presne tak, ako som to hovoril pri prvom čítaní. Ja by som v tejto chvíli ďalej nezdržoval a to by bolo pre túto chvíľu všetko. Ďakujem pekne.
Valášek, Tomáš, poslanec NR SR (2021-03-31):
... a epidemických opatrení (povedané súbežne s predsedajúcim) a vzhľadom na to, že nie je pre pokoj v spoločnosti dobré, aby sa opatrenia uvoľňovali pre jednu časť obyvateľstva, ale nie pre inú, tak vás chcem poprosiť, aby ste dali hlasovať o tom, citujem, že Národná rada Slovenskej republiky vyzýva vládu Slovenskej republiky na urýchlené prijatie, urýchlené prijatie opatrení, na základe ktorých bude možné rekreačne športovať v exteriéri aspoň do počtu, do šesť osôb na športovisku a otvorí terasy reštaurácií a iných podnikov, samozrejme, pri dodržiavaní minimálnych odstupov a hygienických opatrení. Koniec citátu. Text výzvy bol obsiahnutý v tomto procedurálnom návrhu, ktorého písomnú formu som odovzdal, pán predsedajúci, pred vyše hodinou, preto prosím, aby ste o mojom návrhu dali hlasovať. Ďakujem pekne.
V. Veteška, podpredseda NR SR: (2005-06-30):
Nech sa páči, máte slovo. Ľ. Navrátilová, poslankyňa: Naozaj si uvedomujem, že je pol ôsmej a že záujem o túto tému nie je...
Vážny, Ľubomír, poslanec NR SR (2011-07-06):
Dobrý spravodajca to nepustí. (Smiech v sále.) Pán predsedajúci, keďže sme hlasovali o pozmeňujúcich návrhoch zo spoločnej správy, mám splnomocnenie gestorského výboru a odporúčam hlasovať o tom, že predložený návrh zákona prerokujeme v treťom čítaní ihneď.
Hrnčiar, Andrej, podpredseda NR SR (2016-12-01):
Končím možnosť nahlásiť sa s faktickými poznámkami. Na vystúpenie pána poslanca sú štyri faktické poznámky. Nech sa páči, pán poslanec.
Danko, Andrej, predseda NR SR (2016-12-06):
Ďakujem. Pán poslanec Milan Laurenčík.
Hrnčiar, Andrej, podpredseda NR SR (2018-02-07):
Ešte otvorím všeobecnú rozpravu. Do rozpravy sa prihlásilo písomne sedem poslancov. Za klub SaS pani poslankyňa Jana Kiššová, potom pán poslanec Jozef Mihál, Miroslav Beblavý, Radovan Baláž, Soňa Gaborčáková, Ľubomír Petrák a Ondrej Dostál. Týmto zákonom budeme pokračovať zajtra o deviatej hodine. Končím dnešný rokovací deň. Prajem vám príjemný zvyšok večera. (Prerušenie rokovania o 19.01 hodine.)
Ďuriš Nicholsonová, Lucia, podpredsedníčka NR SR (2018-06-13):
Pán poslanec Suchánek.
Schlosár, Rastislav, poslanec NR SR (2018-05-29):
Ďakujem za slovo. Milan, hovoril si vo svojom príspevku aj o tom, že taký ten najčastejší argument proti sprísneniu interrupčnej legislatívy je ten, že ženy častokrát hovoria o tom, že práve my muži nemáme, nemáme nejaké také ani morálne, ani právne, ani etické právo hovoriť do toho, čo si budú robiť ony so svojím telom, že to je výlučne ženská záležitosť. No áno, bola by to čisto ženská záležitosť, keby ženy plodili deti výlučne so ženami, a to selektívne len ženy, a ak by teda ešte aj tie ženy, ktoré splodili, neboli, neboli samostatné ľudské bytosti. Dúfajme, že takýto stav nikdy nenastane, keď v dnešnej dobe zvrátenosti a najrôznejších úchylok by som sa ani tomu nejako nedivil, ale v prípade, že, a tak to je, že každé dieťa má aj matku, ale aj otca, tak obidvaja majú právo hovoriť do toho, čo sa stane s jej dieťaťom, a nemôžme to všetko zúžiť teda iba, iba na rozhodovanie žien. Ale zastavil by som sa aj pri tom ďalšom argumente, pri tých ekonomicko-sociálnych dôvodoch, ktoré sa takisto používajú na zdôvodnenie toho, prečo ženy môžu ísť na požiadanie na potrat, ako tvrdia, teda že žiadne deti si nemôžu dovoliť mať alebo nemôžu si dovoliť mať ďalšie deti, lebo by tieto deti nemali dôstojný život. No otázka je, čo je to dôstojný život. To je, je dôstojný život to, či máme, ja neviem, jedno, dve autá, alebo máme v domácnosti jeden alebo dva televízory, že si môžme dovoliť chodiť na dovolenky, lebo tento životný štandard, ten sa stále posúva. Čo je to teda ten dôstojný život? Ak by sme teda vychádzali z tých, z týchto kritérií, tak potom by sme ako národ vlastne ani vôbec neexistovali, lebo zoberme si, že v tom 19. storočí, keď, keď naši predkovia, národní velikáni, Ľudovít Štúr a jeho druhovia bojovali za slovenský národ, tak v tej dobe väčšina slovenského národa bola naozaj veľmi chudobná. A keby vtedy boli dovolené interrupcie iba na požiadanie, tak si myslím, že, že by to s nami veľmi zle dopadlo a dneska by sme tu už vôbec nesedeli ani vy tu, v poslaneckých laviciach. Ďakujem.
Blanár, Juraj, podpredseda NR SR (2022-05-20):
Pán poslanec Filip Kuffa.
P. Paška, predseda NR SR: (2009-12-02):
Ešte bol v rozprave návrh?
B. Bugár, podpredseda NR SR: (2002-05-22):
P. Števček, poslanec: Ďakujem. Vážené kolegyne, vážení kolegovia, prosím o prepáčenie, že chcem zasiahnuť do problematiky, ktoré mi predsa len vzdialená. Oprávňuje ma leda ak vlastníctvo vojenskej knižky záložného dôstojníka, skôr bývalého ako použiteľného, ale chcem povedať len pár viet. Dobre, že nemáme viacej generálov v snemovni, lebo by sa to predĺžilo, a keby sme ešte mali plukovníkov, tak už je to nekonečná debata. Mne sa žiada povedať toto. Armáda, ako mne sa javia veci, je akýmsi samostatným štátom v nesamostatnom štáte. Reč o armáde je predsa o budovaní demokratického štátu, t. j. Slovenskej republiky. A ako táto vláda nemá jasno, čo s republikou v globalizačnom procese, tak nemá celkom jasno, čo s armádou slovenskou v súvislosti so Severoatlantickým paktom. Toto sú základné otázky, ktoré si vláda odmieta akosi zodpovedať. Ilustrovať to chcem na tom, ako kolega Andrejčák odborne, strašne fundovane navádza i ministerstvo i vládu, aby, preboha, rešpektovali kritériá odbornosti. Ako vláda nerešpektuje opozičné hlasy, povedzme, v riadení ekonomiky a privatizácie, tak táto vláda nerešpektuje odborné argumenty opozície pri reorganizácii armády. Nič by ma do toho nebolo, keby sa tu nekryla táto záležitosť s obrovskými miliardami, ktoré zrejme chýbajú inde, napríklad aj v kultúre. Ďakujem. (Zaznel zvuk časomiery.)
Ďuriš Nicholsonová, Lucia, podpredsedníčka NR SR (2018-12-03):
Vyhlasujem všeobecnú rozpravu k tomuto bodu za skončenú. Pán navrhovateľ, je ešte niečo, čo by ste chceli dodať v rámci záverečného slova? Pán spravodajca?
Gašpar, Tibor, podpredseda NR SR (2024-10-02):
Ďakujem. A v reakcii, pán poslanec Kišš, nech sa páči, máte slovo.
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 137 poslancov, za 135, zdržali sa 2. Konštatujem, že sme tento návrh schválili. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti ministerstva vnútra, tlač 435, bod 7 schváleného programu. Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov , tlač 435.)
B. Bugár, podpredseda NR SR: (2004-12-09):
Pán podpredseda vlády, môžete sa vyjadriť k rozprave. Nech sa páči.
Zmajkovičová, Renáta, podpredsedníčka NR SR (2014-07-02):
Ďalší v rozprave vystúpi pán poslanec Chren. Nech sa páči.
Bugár, Béla, podpredseda NR SR (2011-09-07):
Nech sa páči, pán poslanec, môžete odpovedať.
Hort, Milan, podpredseda NR SR (2011-02-03):
Ďakujem pekne, pán podpredseda. A teraz vás prosím, aby ste v limite 15 minút odpovedali na otázky adresované predsedníčke vlády podľa vyžrebovaného poradia. Prvá otázka je od poslankyne Kataríny Cibulkovej, ktorá je v sále a otázka znie: „Pani premiérka, ako hodnotíte prebiehajúce rokovania o zmenách v Zákonníku práce?“ Nech sa páči, pán podpredseda.
Paška Pavol, predseda NR SR (2013-03-27):
Dobre, ďakujem. Pán podpredseda Národnej rady Figeľ.
Vášáryová, Magdaléna, poslankyňa NR SR (2012-08-02):
Ďakujem, pani predsedajúca. Ďakujem za túto veľmi jednoznačnú odpoveď, pán minister. Uznáte, že mám určité obavy. Vy viete veľmi dobre, že túto tematiku sledujem už dlhodobo. Možno niektorých ľudí nezaujíma, že sme dostali z európskych fondov 217 mil. eur, 6 mld. slovenských korún, na záchranu rozpadajúceho sa papiera písomností našich najväčších národných dejateľov. Ale pretože ste urobili veľký tlak, aby okamžite po vašom nástupe na ministerské kreslo odišiel zo svojho postu človek, ktorý naštartoval digitalizáciu v Národnej knižnici, pán Katuščák, je mojou oprávnenou otázkou, či budete proste aj s novou pani riaditeľkou, staronovou, ktorú ste dosadili tri týždne pred voľbami ešte v 2010, či budete dodržiavať vlastne ten postup, že naše národné inštitúcie budú digitalizovať a nie Tender Media Group pána inžiniera Viliama Kišša. Ďakujem veľmi pekne za tento váš postoj.
P. Hrušovský, podpredseda NR SR: (2001-10-25):
Ľ. Andrassy, poslanec: Ďakujem veľmi pekne, pán predsedajúci. Vláda Slovenskej republiky na čele s vami, pán predseda, si dala do programového vyhlásenia vlády ako jednu z rozhodujúcich priorít tejto vládnej koalície aj otázku podpory, výchovy a vzdelávania mladej generácie a v programovom vyhlásení sa jasne hovorí, že vláda prijme nový, modernejší vysokoškolský zákon. Verím, že sa tak stane ešte v najbližších dňoch alebo týždňoch, ale zároveň ste si dali za cieľ uchovať bezplatný prístup k vysokoškolskému vzdelaniu či v dennej alebo externej podobe. Dnes sa podľa štatistík vykazuje, že je bezmála 70 % študentov, ktorí študujú na vysokých školách, ich rodičia poberajú detské prídavky, teda sú sociálne odkázaní a sú z nižších príjmových rodín. Teda nemyslím si, aby zavedenie poplatkov prispelo k rovnosti šancí a podľa mňa nemôže výška príjmu rodiča rozhodovať o tom, či bude, alebo nebude mladý človek študovať na vysokej škole. A ak chceme zlepšiť vyberanie daní, tak zdaňujme bohatších a z tohto výberu daní potom prispievajme aj na lepšie, efektívnejšie fungovanie vysokého školstva. Mám otázku, či pod vaším vedením vláda Slovenskej republiky naplní tú časť programového vyhlásenia vlády, v ktorej sa hovorí, že uchováme bezplatný prístup k vysokoškolskému vzdelaniu, či v dennej alebo externej podobe.
Blanár, Juraj, podpredseda NR SR (2023-02-01):
Ďakujem, pán minister. Teraz dávam slovo spravodajkyni spoločnej pani poslankyni Jane Majorovej Garstkovej za výbor pre verejnú správu a regionálny rozvoj, aby informovala Národnú radu o výsledku rokovaní výborov a odôvodnila stanovisko gestorského výboru. Nech sa páči.
Hojsík, Martin, poslanec Európskeho parlamentu (2020-07-08):
Ďakujem, pán predsedajúci. No priznám sa, označenie za fanatika počúvam už dvadsaťpäť rokov a bol som aj Sorosov agent, krvavé petrošekely, bol som agent ropného priemyslu, bol som agent Ruska, keď som protestoval proti vojne v Iraku. Môžte si vybrať. Čo je zaujímavé, je to, že to keď som protestoval za záchranu klímy ešte v 90. rokoch, na čo vedci upozornili už v 70. rokoch, by sme mohli riešiť omnoho jednoduchšie, keby sme konali vtedy a nie keby sme museli konať až teraz. Čiže dovolím si povedať na pána poslanca Kazdu veľmi jednoduchú vec. Tri zo štyroch strán vládnej koalície sa voličom zaviazali pred voľbami, že budú presadzovať na európskej úrovni cieľ – zníženie emisií skleníkových plynov do roku 2030 o 65 %. Tri okrem Slobody a Solidarity. Dúfam, že tieto tri strany svoje slovo dodržia a že to nesľubovali len tak do vetru, pretože toto je niečo, čo veda hovorí, že pokiaľ to tak neurobíme, tak tie náklady, ekonomické náklady, ktoré ponesieme, budú omnoho obrovské. A povedzme si rovno, odporúčam vám štúdiu Hepburn and others z roku 2020, ktorá analyzovala navrhované opatrenie na pokoronovú obnovu. A viete, čo vyšlo ekonomicky najlepšie? Opatrenia, ktoré riešia klimatickú krízu. A medzi autormi sú aj laureáti Nobelovej ceny. Áno, ekonómovia, ale aj vedci hovoria, že to je problém, ktorý musíme riešiť. A pardon, za rozflákané peniaze na zlé dotácie na obnoviteľné zdroje energie, za biomasaker. Povedzme si rovno, prvá Ficova vláda urobila zlé dotácie. Za to nemôžte viniť ľudí, ktorí presadzujú ochranu klímy, rovnako ich nemôžte viniť za biomasaker. Čo sa týka, ako pán podpredseda Grendel povedal, brožúrky na záchranu živ... za zber záchrany životov. Tu brožúrka vznikla v prvom rade na popud podpredsedu Európskej komisie... (Prerušenie vystúpenia časomerom.)
Blanár, Juraj, podpredseda NR SR (2023-03-22):
Ďakujem pánovi poslancovi Karahutovi, teraz udeľujem slovo pánovi spravodajcovi Jánovi Szőllősovi za výbor pre pôdohospodárstvo a životné prostredie, aby v prvom čítaní podal spravodajskú informáciu k tomuto návrhu zákona. Nech sa páči, pán poslanec Szőllős.
Laurenčík, Milan, podpredseda NR SR (2021-02-25):
Reagovať na faktické poznámky bude pán poslanec Martin Čepček, nech sa páči.
Vitteková, Anna, poslankyňa NR SR (2011-07-12):
Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony, tlač 342. Ústavnoprávny výbor Národnej rady ako gestorský výbor k vládnemu návrhu zákona podáva Národnej rade Slovenskej republiky podľa § 79 ods. 1 zákona Národnej rady o rokovacom poriadku spoločnú správu výborov Národnej rady Slovenskej republiky. Po prvé, Národná rada Slovenskej republiky uznesením zo 17. mája 2011 č. 417 pridelila vládny návrh zákona, ktorým sa mení a dopĺňa zákon č. 301/2005 Z. z. v znení neskorších predpisov, na prerokovanie týmto výborom: ústavnoprávnemu výboru, Výboru Národnej rady pre hospodárstvo, výstavbu a dopravu, Výboru Národnej rady pre obranu a bezpečnosť, Výboru Národnej rady pre kultúru a médiá a Výboru Národnej rady Slovenskej republiky pre ľudské práva a národnostné menšiny. Po druhé, poslanci Národnej rady Slovenskej republiky, ktorí nie sú členmi výborov, a ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Po tretie, vládny návrh zákona, ktorým sa mení, dopĺňa zákon č. 301/2005 Z. z. Trestný poriadok v znení neskorších predpisov, odporúčali schváliť – ústavnoprávny výbor uznesením zo 14. júna 2011 pod č. 211, Výbor Národnej rady pre obranu a bezpečnosť uznesením zo 16. júna č. 75, Výbor Národnej rady Slovenskej republiky pre kultúru a médiá uznesením z 15. júna pod č. 90. Výbor Národnej rady pre hospodárstvo, výstavbu a dopravu rokoval o vládnom návrhu zákona 16. júna, Výbor Národnej rady pre ľudské práva a národnostné menšiny 13. júna 2011; neprijali uznesenie, nakoľko predložený návrh nezískal potrebný súhlas nadpolovičnej väčšiny prítomných poslancov. Po štvrté, z uznesení výborov Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy v počte dvadsaťpäť, ktoré máte v spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne: Po a, spoločne o bodoch 1, 2, 3, 4, 5, 6, 8, 10, 11, 12, 14, 15, 16, 17, 18, 19, 20, 23, 24, 25 s návrhom schváliť. Osobitne o bode 7 a tento neschváliť. A spoločne o bodoch 9, 13, 21 a 22 a tieto neschváliť. Po piate, gestorský výbor na základe stanovísk výborov uvedených pod bodom III tejto správy a stanovísk poslancov gestorského výboru vyjadrených v rozprave odporúča Národnej rade slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady o prerokovaní vládneho návrhu zákona v druhom čítaní bola schválená uznesením Ústavnoprávneho výboru Národnej rady z 27. júna 2011 pod č. 247. Týmto uznesením výbor zároveň poveril spravodajkyňu predložiť návrhy podľa § 81 ods. 2, 83 ods. 4, 84 ods. 2 a § 86 zákona o rokovacom poriadku Národnej rady Slovenskej republiky.
Matejička, Vladimír, poslanec NR SR (2013-03-13):
Pani predsedajúca, uznesenie výboru ma oprávňuje požiadať vás, aby ste dali hlasovať o tom, že prerokujeme tento návrh zákona ihneď v treťom čítaní.
Hlina, Alojz, poslanec NR SR (2015-05-20):
Samozrejme, pán predseda, s procedurálnym návrhom. Vyjadrujem veľké znepokojenie, že SMER podľahol tlaku lobistom a tým zlým imperialistom... (Prerušenie vystúpenia predsedajúcim.)
P. Hrušovský, predseda NR SR: (2004-10-20):
(Hlasovanie.) 142 prítomných, 78 za, 24 proti, 40 sa zdržalo. Návrh sme schválili.
Laurenčík, Milan, podpredseda NR SR (2021-05-27):
Posledným rečníkom prihláseným do rozpravy je pán poslanec Marián Viskupič. Nech sa páči, máte slovo.
Kvorka, Ján, poslanec NR SR (2017-09-07):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Duchoň, Daniel, poslanec NR SR (2012-12-12):
Ďakujem pekne. Takže k tým veciam, kde ste teda konkrétne spomenuli aj mňa. Hovorili ste, že môj problém je, že opozícia hovorí rôzne čísla čo sa týka výdavkov. No to nie je ani tak môj problém, ale tak ako som povedal aj včera, no to svedčí o tom, že buď opozícia nemá naštudovaný štátny rozpočet, alebo jednoducho si tie čísla vymýšľa. Proste šermuje sa tu s tými číslami, menia sa za pochodu, vidíme to aj počas vystúpenia opozičných politikov v rozprave. Jeden deň použijú také číslo, na ďalší deň iné. Takže asi v tom nemajú jasno. Čo sa týka Zákonníka práce a včerajšieho vyjadrenia, ak si pozriete to, čo som už predtým povedal, vždy som zdôrazňoval, že práve zmeny v Zákonníku práce, ani zmeny v daňovom zákone, v zákone o dani z príjmov nemajú vplyv na to, že dochádza k nárastu nezamestnanosti napríklad. Pretože nárast nezamestnanosti pozorujeme už v priebehu alebo od začiatku tohto roka, respektíve v priebehu minulého roka. To znamená, že ešte predtým, než vôbec boli ohlásené tieto zmeny, tento jav tu nastal, a tak ako som viackrát vždy zdôrazňoval, súvisí s celkovým ekonomickým prostredím eurozóny a ďalších, alebo ďalšieho prostredia. To znamená aj u nás, samozrejme. Zase tá poznámka, že Slovensko prestáva byť atraktívnou krajinou. Naozaj si zoberme čísla, ako tu prichádzali investície, ale najmä od vypuknutia ekonomickej krízy, tam, tam treba sa pozrieť, že jednoducho tie, príchod tých investícií stagnuje. A zase hovoríme o období ešte predtým, než začali platiť vládou ohlásené legislatívne zmeny. Posledná poznámka, na začiatku ste hovorili, že minister pristupuje nezodpovedne k rozpočtu. Naopak, ja si myslím že pristupuje veľmi zodpovedne aj preto, že práve cez pozmeňovací návrh sa zohľadnil reálny stav... (Prerušenie vystúpenia časomerom.)
Laššáková, Jana, podpredsedníčka NR SR (2014-11-10):
Páni poslanci, nehádajte sa. Pán poslanec Kaník! Pán poslanec Blaha, držte sa...
Zajac, Peter, poslanec NR SR (2010-11-05):
Pán poslanec Senko, základný problém spočíva v tom, že ja som za 20 rokov nepočul od jedného jediného poslanca, od jediného vládneho činiteľa jednej jedinej Mečiarovej alebo Ficovej vlády jediné slovo do vlastných radov, jediné slovo, ktoré by prebralo zodpovednosť za ten katastrofálny stav médií, a teda verejnoprávnych médií, do ktorých ich tieto vlády doviedli, jediné slovo ospravedlnenia za ten katastrofálny stav ani jediné slovo nejakej, nerád používam to slovo, ale ho teda použijem, sebareflexie toho, že tu existujú isté zodpovednosti. Jednoducho vaše vystúpenie a aj vystúpenia vašich kolegov a predrečníkov sú nedôveryhodné, sú nedôveryhodné preto, že dnes sa tváriť, že vy ste za nejaké zlepšenie stavu verejnoprávnych médií, je proste komické. To je prvá vec. A po druhé. My máme s pánom ministrom Krajcerom v jednej veci absolútnu zhodu, že stav Slovenskej televízie je akútny a havarijný a že ho treba riešiť. A rozdiel je len v tom, aké cesty, spôsoby a nástroje na to treba voliť.
Gašpar, Tibor, poslanec NR SR (2024-02-08):
Teraz budeme hlasovať o bode 4 druhého pozmeňujúceho návrhu poslankyne Remišovej.
Novotný, Viliam, poslanec NR SR (2014-07-02):
Ja by som chcel len upresniť niektoré výroky pána poslanca Číža. Predovšetkým žiadne poisťovne na Slovensku privatizované neboli, pán Číž. V roku 1994 na základe zákona Slovenskej Národnej rady vznikla pluralita zdravotných poisťovní, vznikali nové zdravotné poisťovne za určitých podmienok. Každý, kto mal záujem, tak ju mohol založiť. A bolo ich v jednej chvíli až 11 na Slovensku. Najprv to boli verejnoprávne fondy. A potom sme ich transformovali na akciové spoločnosti. Ale žiadna privatizácia štátnej poisťovne pre súkromnú firmu neprebehla a veľmi sa mýlite. Treba ale povedať, že akciové spoločnosti, na ktoré sme transformovali aj niektoré nemocnice, ale aj nemocnice, ktoré boli prenajaté či predané súkromným investorom, fungujú omnoho lepšie ako tie štátne. Uvediem konkrétny príklad, nemocnice v Košickom samosprávnom kraji, ktoré prenajímal pán župan Trebuľa zo strany SMER pre spoločnosť Svet zdravia, kde je hlavným majoritným vlastníkom skupina Penta. Dnes fungujú v zisku, sú veľmi úspešné, idú postaviť novú budovu pre nemocnicu v Michalovciach. Práve v pondelok o tom tam rokovalo zastupiteľstvo, kde má väčšinu práve strana SMER. Čiže nerozumiem teraz tomuto inému pohľadu na túto problematiku. Vy hovoríte, že nič neprivatizujete, no a potom, prečo vlastne táto súčasná vláda má uznesenie, ktorým ukladá ministrovi hospodárstva, aby hľadal možnosť na predaj majoritného podielu Slovak Telekomu, 51 % tam má toho štát. Vy to chcete predať. Čo hovoríte na tzv. zámenu aktív, ktorá prebehla v plynárenskom priemysle hneď nedávno? Veľmi sa s tým vychvaľoval pán premiér Fico. Len ten problém, o ktorom dnes diskutujeme, je skutočnosť, že tento zákon je o tom, aby sa voda na základe povolenia, ktoré vydá vláda Slovenskej republiky, mohla predávať za nejasnej cenotvorby do zahraničia, idete predávať prírodné bohatstvo, strategickú surovinu.
V. Veteška, podpredseda NR SR: (2005-05-13):
Prerušujem rokovanie o tomto bode programu. Vážené panie poslankyne, páni poslanci, prerušujem rokovanie 42. schôdze Národnej rady Slovenskej republiky. Budeme pokračovať v utorok 17. 5. o 9.00 hodine dopoludnia, prajem vám pekný víkend. (Hlasy z pléna.) Ospravedlňujem sa, v utorok o 11.00 hodine, spravidla sme začínali o 9.00 hodine, ale v utorok o 11.00 hodine. Ďakujem pekne za upozornenie. (Prerušenie rokovania o 13.29 hodine.)
Grendel, Gábor, podpredseda NR SR (2020-07-07):
Ďakujeme pekne, pani poslankyňa. Ďalším vystupujúcim je pán poslanec Vladimír Bilčík z frakcie Európskej ľudovej strany.
A. Belousovová, podpredsedníčka NR SR: (2007-02-07):
Panie poslankyne aj páni poslanci, poprosím o pokoj v rokovacej sále a venujte pozornosť vystúpeniu kolegu.
Blanár, Juraj, podpredseda NR SR (2022-02-08):
Teraz udeľujem slovo pánovi poslancovi Šíblovi, poslednému písomne prihlásenému do rozpravy. Potom dám možnosť, vážené pani poslankyne, páni poslanci, prihlásiť sa do rozpravy ústne. Nech sa páči, pán poslanec.
Grendel, Gábor, podpredseda NR SR (2021-05-28):
Pani poslankyňa Zemanová.
Pellegrini, Peter, podpredseda NR SR (2024-01-18):
Pani poslankyňa Nash.
Mičovský, Ján, poslanec NR SR (2013-06-26):
Ďakujem pekne za slovo. Vážená pani podpredsedníčka, vážené kolegyne, kolegovia, zároveň aj vážený pán spravodajca, ospravedlňujem sa, že som vám vstúpil do vašich oprávnení a pokúsil som sa otvoriť niečo, čo nebolo mojím právom navrhnúť. Chcem na úvod predstavenia tohto zákona zdôrazniť, že predsa len život je najlepší režisér a že do istej miery istú predohru k tomu, ako budeme dnes pojednávať o zákone o štátnom podniku, už sme mali pred niekoľkými dňami, konkrétne 19. toho mesiaca, keď sme sa v úplne inej súvislosti dostali k posudzovaniu zákona o štátnom podniku v súvislosti s návrhom, ktorý hovoril o spôsobe, ako môžu štátne podniky byť rušené, ako majú zanikať. Bola to v podstate relatívne nevinná novela, na ktorú sa dalo pozrieť súhlasným spôsobom, nebol žiadny dôvod predpokladať, že by sme mali mať tam nejaké zásadné rozpory v tejto snemovni. Ale je fakt, že pri posúdení tohto zákona vznikala diskusia o tom, do akej miery je štátny podnik ako samotný úkaz, ako spôsob spravovania istej časti majetku ešte oprávnený fungovať. Či sa náhodou nejedná o vykopávku, ktorá nemá nárok na existenciu, či sa nejedná o typ riadenia istého, istej časti štátneho majetku, ktorý je prežitý, ktorý jednoznačne už nepatrí do modernej krajiny. Myslím si, že k tejto diskusii, ktorá vznikla, je možné veľmi jednoznačne zaujať stanovisko, že nie je možné štátny podnik a priori posúdiť ako podnik, ktorý je úplne prežitý a zbytočný, pretože určite existujú oblasti, pri ktorých sa dá predpokladať, že správa majetku istého typu bude najlepšie zabezpečená práve štátom. (Ruch v sále.) Neviem, či budhizmus má štyri vznešené pravdy, alebo ich je viacej, ale ja som si dovolil... (Prerušenie vystúpenia predsedajúcou.)
M. Košútová, poslankyňa: (2008-04-11):
V septembri firma uzatvorí zmluvu na dodávku, ja budem úplne konkrétna, 400 000 kusov letničiek a balkónových kvetov s dohodnutou cenou. V októbri sa začína výroba, pretože trvá nejaký čas, kým sa zabezpečí takáto objednávka. Medzitým vám zmenia cenu energií, zmenia cenu vstupov, cena je dohodnutá, nedá sa nič robiť. Vo februári začínate s prvou navážkou takéhoto tovaru na vlastných vozíkoch, na vlastné náklady na dopravu. Niekedy v máji skončíte dodávku tovaru s tým, že pri podpise zmluvy bolo treba dohodnúť, keď dodávateľ nesplní dodávku, počty, bude penalizovaný, keď firma neodoberie, nič sa nedeje. V máji zistíte, že vám odoberú 220 000 kusov, so 180 000 si robte, čo chcete, je to váš problém. Kde je potom tá morálka? Medzitým vám všetky zničené a poškodené kvety, ktoré neošetria ich pracovníci, odpočítajú z ceny a nakoniec zistíte, že ste urobili obchod so slušnou, veľmi dobrou stratou. A vy hovoríte, že by mala byť prísna kontrola nákladov a efektívnosti produkcie – no skúste to!
P. Paška, predseda NR SR: (2009-02-10):
(Hlasovanie.) 138 prítomných, 130 bolo za, 8 sa zdržalo. Návrh zákona sme pridelili do výborov na prerokovanie a určili aj lehoty na jeho prerokovanie. Pán poslanec Szigeti teraz v prvom čítaní uvedie hlasovanie o návrhu poslanca Národnej rady Slovenskej republiky Martina Fronca na vydanie zákona o školských autobusoch . Je to tlač 921.
Pčolinský, Peter, podpredseda NR SR (2022-10-20):
Páni poslanci, utíšte sa!
Grendel, Gábor, podpredseda NR SR (2022-09-23):
(Zaznievanie gongu.) Panie poslankyne, páni poslanci, budeme pokračovať v prerušenej rozprave o Správe o činnosti Úradu na ochranu oznamovateľov protispoločenskej činnosti za rok 2021, tlač 969. V rozprave naposledy vystupoval pán poslanec Mičovský, ktorý však nebude pokračovať vo svojom vystúpení, takže s faktickou poznámkou na jeho vystúpenie v rozprave pani poslankyňa Zita Pleštinská, nech sa páči. (Pokračovanie rokovania o Správe o činnosti Úradu na ochranu oznamovateľov protispoločenskej činnosti za rok 2021 , tlač 969.)
Blahová, Natália, poslankyňa NR SR (2018-02-14):
Vážené kolegyne, kolegovia, dovoľte, aby som z tohto miesta zablahoželala nášmu kolegovi Ľubomírovi Galkovi k dnešným 50. narodeninám. Želáme mu veľa zdravia a šťastia a veľa úspechov v práci. Ďakujem pekne. (Potlesk.)
Jurinová, Erika, poslankyňa NR SR (2017-06-15):
Ďakujem pekne. Každopádne, pán kolega, ďakujeme ti veľmi pekne za podporu, ktorá bola vyslovená v mene celého klubu, predpokladám, a verím, že nám ide o jeden cieľ. Naozaj o to, aby sa zosúladili alebo zrovnoprávnili rodičia, ktorí majú vlastné deti, s rodičmi, ktorí majú deti zverené do osobnej starostlivosti. Je podľa mňa naozaj donebavolajúce, prečo by takíto rodičia, teda tí, čo majú deti v náhradnej starostlivosti, mali byť ukrátení o výšku príspevku, pretože, pretože náklady na činnosť, ktorú budú prevádzať, keď to tak škaredo poviem, je rovnaká. Potrebujú rovnako náklady na, na postieľku, na plienky, na oblečenie, ako aj biologickí rodičia. V tomto sa úplne zhodujeme. A ja si myslím vlastne, že zhodujeme sa vo všetkých tých pripomienkach, ktoré tu boli prednesené. My sme išli do varianty menej ambicióznej, tak poviem, že naozaj sme to brali ako prvý nástroj, tým, že my sme netušili, že vy predkladáte tento návrh zákona na schôdzu, naozaj sme boli málo ambiciózni, menej ambiciózni, pretože sme si nechávali niektoré veci na ďalšie, možnože sme to brali ako otvorenie diskusie na túto tému. Určite, keď sme pripravovali návrh, sme uvažovali veľmi silne nad, nad otázkou odstránenia tej vekovej hranice, toho vekového cenzu šesť mesiacov a takisto rozšíriť to aj pre staršie deti. Ale teda súhlasíme so všetkým, čo si povedal, a tešíme sa, že získa podporu tento návrh zákona. A dúfame, že aj širšiu.
Šofranko, Mária, poslankyňa NR SR (2022-03-24):
Ďakujem veľmi pekne za slovo. Chcela by som nadviazať na špecializáciu telesná výchova. Ja sama mám ukončené učiteľstvo jedna – štyri plus práve špecializáciu telesná výchova. Je veľká škoda, že to momentálne nefunguje. Ale chcela by som sa zastať pani učiteliek tých, ktoré veľmi dobre telesnú výchovu vedia odučiť a majú na to predpoklady, lebo nemôžeme povedať, že všetky to robia zle, a to určite si všetci uvedomujeme. Šport je pre nás všetkých alebo viacerých veľmi dôležitý. A ja by som sa chcela poďakovať Karolovi Kučerovi a Rišovi Nemcovi za tú prácu, ktorú robia, za to, že chcú navýšiť hodinu telesnej výchovy, pretože tie dve hodiny v týždni sú ozaj veľmi málo. Takže neviem, či Karol počuje, lebo Jožo ho tu vyrušuje. Karol Kučera, veľká vďaka za tvoju prácu a tešíme sa na to, čo ešte pre šport a pre našu mládež a deti urobíte. Vďaka.
Hrušovský, Pavol, podpredseda NR SR (2011-05-19):
Pán poslanec Markovič.
Vons, Peter, poslanec NR SR (2020-11-03):
Ďakujem veľmi pekne. Musíme si uvedomiť, že skutočne šport ako taký je fenomén, ktorý nás nielenže zabáva, ale v prvom rade slúži na to, aby sme, by som povedal, zmysluplne trávili voľný čas, ale zároveň aby sme popritom upevňovali to, k čomu šport slúži, a to je zdravie. A práve preto ja teda vítam, že existuje tento fond, ktorý môže, by som povedal, ešte prispievať pre mestá, obce, ale aj, samozrejme, organizácie, ktoré potrebujú pomôcť. Ja napríklad som z Martina, kde teraz bol dokončený veľmi pekný atletický štadión, ale tento atletický štadión zatiaľ nemá, nemá tribúnu, nemá to zázemie, ktoré potrebuje, takže ja verím, že aj toto mesto alebo naše mesto, aby to malo vôbec zmysel tento celý projekt, požiada o nejakú podporu cez tento fond. A my vieme, že v infraštruktúre, čo sa týka športu, má Slovensko obrovský deficit a dlh. To znamená, že tieto peniaze budú určite zmysluplne využité. My šport častokrát vnímame len cez ten vrcholový šport, ale musíme si uvedomiť, že v prvom rade je tuná mládež a proste tí, tam musíme začať, aby sme nejakým spôsobom naučili tých, tu, tu, tých mladých ľudí venovať sa športu pravidelne, zmysluplne. Vidíme to aj teraz vlastne a hovorí sa to veľmi by som povedal často, že práve oslabený imunitný systém a zlé zdravie, obezita, cukrovka a ďalšie veci prispievajú k takým padnémiám, ako sú tieto, pretože tí ľudia sú, samozrejme, zraniteľnejší. Takže verím, že aj tento fond prispeje a určite by sa potrebovali ešte oveľa viac peniaze, aby tam bolo, a tak dúfam, že tie peniaze, ktoré tam sú, budú zmysluplne využité tam, kam majú ísť. Ďakujem.
R. Kaliňák, podpredseda vlády a minister vnútra SR: (2009-11-05):
Pán poslanec, vážený pán predsedajúci, dámy poslankyne, páni poslanci, vami nastolenú tému priniesli médiá práve v období, keď sa terajšia opozícia snaží vyvolať dojem, že existuje niekto horší ako ona. Stálym opakovaním obohratej pesničky bez akýchkoľvek dôkazov sa snaží navodiť atmosféru, ako by jej vlastné prešľapy spojené s podplácaním poslancov, alebo takzvanou skupinkou, ktorá mala poškodiť štát na tunelovanie tunela Branisko, keď na osobných účtoch najvyšších manažérov, nominantov vtedajšej vládnej koalície a hlavne SDKÚ skončilo 1,5 mil. švajčiarskych frankov, na privatizáciu Slovenských elektrární, SPP, na neobvykle vysoké zárobky šéfov akciovej spoločnosti Veriteľ tesne pred jej zánikom v júni 2006, ktoré len umocnili podozrenia z korupcie a klientelizmu, na kauzu takzvaných vláčikov a tak ďalej. Do tejto kategórie by som zaradil aj najnovšiu aféru, ktorá sa týka zatiaľ iba údajného politického pozadia pri privatizácii Slovenskej sporiteľne. Slovenskú sporiteľňu sprivatizovala prvá Dzurindova vláda v januári 2001. Na základe medzinárodného tendra bola podpísaná zmluva o predaji 87,2-percentného podielu akcií Slovenskej sporiteľne s rakúskou Die Erste Bank a to za 18,4 mld. Sk, teda 425 mil. eur, pričom vtedajšia vláda rozhodla o postúpení klasifikovaných úverov zo Slovenskej sporiteľne v nominálnej hodnote 32,4 mld. Sk. Ozdravenie troch vybraných bánk pred ich privatizáciou bolo uskutočnené tým najnákladnejším spôsobom z postsocialistických krajín a to bez predchádzajúceho auditu klasifikovaných úverov. Celý problém ozdravenia uvedených bánk vláda preniesla na každého občana, ktorého zadlžila zhruba po 30 tis. Sk. Takže, páni z opozície, ak dnes hovoríte a vyčísľujete sumy, ktorými táto vláda údajne zadlžuje občanov, vy ste každému z nás pridali 30-tisícové bremeno, samozrejme, bez opýtania a len vo vzťahu k trom bankám. Aj analytici z Centra pre ekonomické a sociálne analýzy M.E.S.A 10 celý proces, ktorý sa týkal privatizácie Slovenskej sporiteľne, vtedy označili za netransparentný, čo je v prípade M.E.S.A 10, sami uznáte, pomerne paradoxné. Pritom sa nikdy netajili svojimi sympatiami k pravici. Kritici vláde vyčítali napríklad aj to, že po predložení cenových ponúk súťaž neuzavrela, ale súťažiacich vyzvala na ich prepracovanie. Aj neodborná verejnosť sa vtedy pýtala, či bolo nutné Sporiteľňu predať za takúto cenu. (Vystúpenie prerušené podpredsedom NR SR.)
Paška, Pavol, predseda NR SR (2012-09-26):
Ďakujem, pán poslanec. Faktické poznámky páni poslanci Viskupič, Lebocký, Martinák, Faič, Mikloš. Končím možnosť sa prihlásiť do faktických. Pán poslanec Viskupič.
Muňko, Dušan, poslanec NR SR (2024-01-08):
Pán poslanec, budem reagovať len stručne. Pokiaľ sa týka Trestného poriadku alebo zmeny, začal pripra... začala pripravovať pani Kolníková (správne: „Kolíková“, pozn. red.), pani ministerka, potom predchádzajúci minister. To celé, ktoré tu vychádza, je pripravovaný zákon, ktorý tu bol, keby nebola padla vláda, bol by ten pred... bol by ten minister, ktorý tam bol, predložil. Pokiaľ sa týka, budem reagovať na to, čo ste hovorili ohľadom mafie organizovanej talianskej, pokiaľ v histórii talianskej bolo asi 17 organizovaných skupín, u nás je ich asi 170, to asi ste si zamenili pojem spolupáchateľstva. Ale čo ma viacej, keď ste už otvorili vec špeciálneho prokurátora, tak neviem, kde chodil špeciálny prokurátor na Dunajskú, kde ste sa stretávali aj vy s ním (reakcia z pléna) a ďalší vysokopostavení funkcionárovi Slovnaftu, a nebudem hovoriť, ešte aj z finančnej správy. Najprv si vstúpme do svedomia a potom hovorte, pán poslanec, to, čo je, lebo ešte sú ďalšie veci, kde... chodil tam aj pán premiér z hľadiska, pán Heger, ale to ešte možnože príde raz na pretras a možno budete prekvapení, že čo výnde všetko na povrch v tejto snemovni. (Reakcia z pléna.)
J. Pataky, poslanec: (2003-06-19):
Predseda Národnej rady Slovenskej republiky svojím rozhodnutím č. 261 zo 6. júna 2003 pridelil návrh na vyslanie ženijnej jednotky ozbrojených síl Slovenskej republiky do Irackej republiky na prerokovanie týmto výborom: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor Národnej rady Slovenskej republiky na svojej schôdzi dňa 16. júna 2003 vo svojom uznesení č. 34 súhlasil s vyslaním a odporučil Národnej rade Slovenskej republiky, aby podľa čl. 86 písm. k) Ústavy Slovenskej republiky vyslovila súhlas s vyslaním a pôsobením ženijnej jednotky ozbrojených síl Slovenskej republiky do Irackej republiky v počte do 85 príslušníkov ozbrojených síl Slovenskej republiky. Výbor Národnej rady Slovenskej republiky pre obranu a bezpečnosť prerokoval návrh na vyslanie ženijnej jednotky ozbrojených síl Slovenskej republiky do Irackej republiky na svojej 16. schôdzi. V prijatom uznesení č. 86 súhlasil s vyslaním a odporučil Národnej rade Slovenskej republiky, aby podľa čl. 86 písm. k) Ústavy Slovenskej republiky vyslovila súhlas s vyslaním a pôsobením ženijnej jednotky ozbrojených síl Slovenskej republiky do Irackej republiky v počte do 85 príslušníkov ozbrojených síl Slovenskej republiky. Prílohou tejto správy je aj návrh na uznesenie Národnej rady Slovenskej republiky. Pán predsedajúci, prosím, aby ste otvorili rozpravu. P. Rusko, podpredseda NR SR: Ďakujem pekne. Otváram rozpravu. Konštatujem, že písomne sa prihlásili dvaja poslanci: pani poslankyňa Masárová... (Reakcie z pléna.) Masácová. No tak to je hrozne, hrozne škaredo napísané. A pán poslanec Ondriaš. Kto sa hlási ústne do rozpravy? Pán poslanec Urbáni, pán poslanec Figeľ. (Reakcie z pléna.) Ale dobre už, no. Potom sa ešte raz... (Smiech v sále.) Ďakujem, končím možnosť prihlásiť sa ústne. Nech sa páči, pani poslankyňa Masácová.
M. Smolková, poslankyňa: (2008-04-03):
Zákon o meste Košice bol schválený ešte v roku 1990. Jeho hlavným účelom je upraviť organizáciu a výkon územnej samosprávy na území mesta Košice. Základná odlišnosť zákona o Košiciach od zákona o obecnom zriadení spočíva v organizácii orgánov územnej samosprávy. Zákon o Košiciach je obdobne ako zákon o hlavnom meste Slovenskej republiky, zákon o Bratislave, založený na dvojstupňovej organizácii územnej samosprávy, pričom prvý stupeň predstavuje mesto a druhý stupeň mestské časti. Predložený legislatívny návrh je v súlade s Ústavou Slovenskej republiky a nemá dopad na štátny rozpočet, ani na rozpočty územnej samosprávy. Návrh v bode 1 určuje, aby mestské časti v Košiciach mohli ako právnické osoby byť žiadateľmi prostriedkov z fondov Európskej únie. Zosúlaďuje sa so zákonom o Bratislave. Pokiaľ si pamätáme, tak zákon o Bratislave sme práve týmto bodom novelizovali minulého roku zákonom 255, aj sme ho schválili. Pri predkladaní tohto bodu sme reagovali ako predkladatelia na požiadavky starostov mestských častí a chcem povedať, že boli to predovšetkým alebo výlučne starostovia za KDH a nezávislý pán starosta z Barce. To je pravda. Ďalej, v návrhu v bode 2 sa zosúlaďuje so zákonom 369/1990 v znení neskorších predpisov, kde v mestách môžu byť volení najviac dvaja zástupcovia primátora. Tu by som chcela povedať, že v minulom roku sme novelizovali zákon 369, kde v § 24 sa dopĺňal odsek 4, ktorý znel: „Mestské zastupiteľstvo na návrh primátora zvolí najviac dvoch zástupcov primátora“, atď. A v zákone o meste Košice v 401-ke má špeciálnu úpravu, kde v § 24 ods. 1 sa hovorí: „Ak tento zákon neustanovuje inak, vzťahujú sa na mesto ustanovenia zákona Slovenskej národnej rady č. 369 o obecnom zriadení.“ Čiže návrh iba zosúlaďuje zákon o Košiciach so zákonom o obci. To je všetko. Pán predsedajúci. Ďakujem.
Pčolinský, Peter, podpredseda NR SR (2023-06-15):
Prezentujeme sa a hlasujeme. Páni poslanci, viem, že je vám dlho, ale nie sme ešte ani v polovici. (Hlasovanie.) Prítomných 134, za 115, proti nikto, zdržalo sa 18, nehlasoval 1. Tento návrh sme pridelili výborom. A budeme hlasovať o bode 27, je to prvé čítanie o návrhu poslanca Kučeru na vydanie zákona, ktorým sa mení zákon č. 532/2010 Z. z. o Rozhlase a televízii Slovenska, pán poslanec Jarjabek (tlač 1669). Poprosím spravodajcu z gestorského výboru pre kultúru a médiá poslanca Kristiána Čekovského, aby hlasovanie uviedol. (Hlasovanie o návrhu poslanca Národnej rady Slovenskej republiky Karola Kučeru na vydanie zákona, ktorým sa mení zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 1669.)
Paška, Pavol, predseda NR SR (2013-02-13):
Pán poslanec Chren, vaša reakcia.
Laššáková, Ľubica, poslankyňa NR SR (2022-06-23):
Ďakujem pekne za slovo, pán predsedajúci. No naozaj zdá sa, že v tomto parlamente sú skutočné zákony o podpore sociálne najslabších, ktoré sme tomuto auditóriu niekoľkokrát ponúkli z dielne HLAS-u, naozaj len hádzaním hrachu na stenu. Argumenty koaliční poslanci nechcú počúvať, tvária sa, ako veľmi pomáhajú. Pravda je však taká, že nepomáhajú. Ignorujú seniorov. Sme svedkami toho, ako sa im dokonca vysmievajú a vysmievali v podobe zvýšenia dôchodkov o 1,3 %. Naozaj je to hanba a ešte raz veľká hanba. Kolegovia, prosím, zobuďte sa a vaša podpora tohto nášho návrhu zákona bude signálom, že to myslíte s podporou seniorov a všetkých tých, ktorí sú sociálne odkázaní a pomaličky pod hranicou chudoby, že to myslíte aspoň trochu vážne. Ďakujem!
Bugár, Béla, podpredseda NR SR (2016-06-15):
Pán poslanec Hrnko.
Slafkovský, Alexander, poslanec NR SR (2010-10-12):
Ďakujem pekne. Ja len tak možno skôr úsmevne na okraj k Jozefovi. Páčilo sa mi, ako poprial dobré zdravie pánovi ministrovi ako prejav ľudskosti a akéhosi rešpektu, ale sa mi nepáčilo, ako na začiatku komentoval to, že vystúpil v predchádzajúcom bode až na záver rozpravy. Sám dobre vieš, že v minulom volebnom období toto bola bežná prax a málokedy sa stalo ináč. V súčasnom volebnom období už opakovane ministri vystúpili priamo počas rozpravy, aby sa dalo reagovať. Takže to nie je úzus a nie je to bežná prax. Pretože reagovať na politickú prednášku tak, aby sa dalo znova novú politickú prednášku na ňu reagovať, na tejto pôde nemá cenu viesť prestrelky takéhoto typu.
Hreha, Štefan, poslanec NR SR (2012-07-26):
Vážený pán predseda, v rozprave vystúpili poslanci Chren, Petráš, Hudacký, pričom všetci traja poslanci podali pozmeňujúce návrhy. Pán predsedajúci, keďže pozmeňujúce návrhy boli podané v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
B. Bugár, podpredseda NR SR: (2005-10-27):
Tretiu otázku položila pani poslankyňa Mušková ministrovi školstva Slovenskej republiky Martinovi Froncovi: „Sú odporúčania ministerstva školstva smerodajné pre úradníkov krajských školských úradov?“ Pán minister, nech sa páči, môžete odpovedať.
Hrnčiar, Andrej, podpredseda NR SR (2016-09-07):
Pán poslanec Janckulík.
Uhrík, Milan, poslanec NR SR (2017-03-22):
Pán poslanec, rozprávali ste o tom, že odmietame zobrať na vedomie správu ombudsmanky Dubovcovej, verejnej ochrankyne práv. No samozrejme, že to odmietame zobrať na vedomie, pretože napísal som si jej meno do internetu do prehliadača a prvé, čo na mňa vyskočilo, Dúhový pride Bratislava 2016, 2012, pochod za práva gejov, lesieb, bisexuálnych a transgender ľudí, no proste karneval duševne narušených exhibicionistov, ktorí... (Reakcia z pléna.) Pán Poliačik, nevykrikujte po mne, buďte ticho (reakcia z pléna), potom sa, prihláste sa normálne a nekričte po mne! (Prerušenie vystúpenia predsedajúcim.)
Pellegrini, Peter, predseda NR SR (2023-12-19):
Tak mi ho dajte písomne, ak máte.
Nemec, Richard, poslanec NR SR (2020-07-23):
Juraj, zhodnotil si to, vyčíslil to a tá komisia Potemkinova sa volá NAKA. A už to chce len jednu vetu. Po tomto návrhu odvolávania premiéra Matoviča ľudia po dnešnom dni vyhodia televízory z okna. Ďakujem.
Dostál, Ondrej, poslanec NR SR (2018-10-23):
Ďakujem. No, je to, je to presne tak. Je dramatický rozdiel, či volia voliči, alebo volia ich zvolení zástupcovia. Voliči teoreticky v nejakom autokratickom režime môžu byť vystavení šikane zo strany štátnej moci za to napríklad, že volia, volia opozíciu. Asi si to ťažko vieme predstaviť, predstaviť na celoštátnej úrovni, ale teda napríklad pri ľuďoch, ktorí sú zamestnaní v štátnej správe, áno. A veľmi živo si to viem predstaviť napríklad v obciach, kde by, kde by v nejakých menších obciach to mohlo mať dopad na tých konkrétnych ľudí, keby, keby bolo známe, koho volili, a že, že by neboli tajné voľby. Ale čoho sa my, preboha, bojíme? Bojíme sa toho, že ústavní sudcovia, ktorých zvolíme, potom budú trebárs rozhodovať proti našim podnetom, keď budeme spochybňovať alebo, alebo napádať súlad nejakého zákona s ústavou, a preto, že ja som ho teraz nevolil, tak just ten ústavný, ústavný sudca bude hlasovať proti môjmu návrhu? To takto to vnímame? Tohoto sa, tohoto sa obávame? No to snáď nie, no potom aj vy máte veľmi zlú mienku o ľuďoch, ktorých, ktorých idete zvoliť. A diskusia o tom, že ústavná väčšina by mohla voliť, voliť kandidátov, bola odmietnutá s poukazom na to, že ústavná väčšina sa tu nenájde, a teraz tu máme na poslednú chvíľu predložený pozmeňujúci návrh, ktorý hovorí o tom, že ústavní sudcovia majú byť zvolení ústavnou, ústavnou väčšinou priamo, teda bez menovania prezidenta, a už to zrazu nie je problém. Už sa zrazu dá nájsť ústavná väčšina. Tak prečo sme o tom nediskutovali, o tejto, o tejto možnosti, ak toto nie je iba nejaký trucpodnik, ako sa pokúsiť dať z hry prezidenta úplne?
B. Bugár, podpredseda NR SR: (2002-12-12):
Ďakujem aj pánovi podpredsedovi, aj pani spravodajkyni. Vážené panie poslankyne, páni poslanci, teraz pristúpime k rokovaniu o návrhu na voľbu členov Rady Fondu detí a mládeže a členov Dozornej rady Fondu detí a mládeže. Návrh vlády máte v tlači 98 a správu výboru pre vzdelanie, vedu, šport, mládež, kultúru  a médiá máte v tlači 98a. Teraz dávam slovo ministrovi  školstva Martinovi Froncovi a žiadam ho, aby informoval o tomto vládnom návrhu. Nech sa páči.
Grendel, Gábor, podpredseda NR SR (2022-03-22):
Ďakujeme za informáciu, prerušujem rokovanie o tomto bode programu. Pokračovať budeme informáciou o vydaných aproximačných nariadeniach vlády Slovenskej republiky v II. polroku 2021 a o zámere prijímania aproximačných nariadení vlády v I. polroku 2022 . Materiál vlády je uverejnený ako tlač 876. Nech sa páči, pán podpredseda vlády, prosím vás o uvedenie tohto materiálu.
Číž, Miroslav, podpredseda NR SR (2015-05-13):
Ďakujem, pán minister. Pán spravodajca? (Reakcia spravodajcu.) Nie. Ďakujem. Prerušujem rokovanie o tomto bode programu. Nasleduje minútová prestávka, kolegyne, kolegovia, potom pristúpime k hlasovaniu o prerokovaných bodoch programu. (Minútová prestávka.) (Po prestávke.)